Nafarroako Parlamentuko Mahaiak, 2021eko urtarrilaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Suárez Benito jaunak aurkeztutako galdera, Foruzaingoaren lanaldiak eta ordainsariak arautzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko urtarrilaren 11n

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen José Suárez Benito jaunak, Legebiltzarreko Erregelamenduan ezarritakoaren babesean, honako galdera hau aurkezten du, Lehendakaritzako, Berdintasuneko, Funtzio Publikoko eta Barneko kontseilari Javier Remírezek Osoko Bilkuran ahoz erantzun dezan:

Zer ondorio ditu Foruzaingoko kideentzat Nafarroako Justizia Auzitegi Nagusiak atzera bota izanak Nafarroako Gobernuak Foru Poliziaren lanaldiak eta ordainsariak arautzen zituen Foru Dekretua baliogabetzen zuen 2018ko ekaineko epaiaren aurka aurkeztutako kasazio-errekurtsoa?

Iruñean, 2021eko urtarrilaren 7an

Foru parlamentaria: José Suárez Benito